КОЛЕВКА

Колевка се увек повезује с почетком, најранијим данима живота и мајкама које увек нежно бдију изнад наших глава.

С нечим непознатим, тајанственим и неоткривеним.

Исто као што је свако једном био у колевци, тако је и свако неколико пута прошао кроз почетак.

Бити мали, не знати шта те чека у животу и не бити свестан ствари око себе је веома лагано, али покренути се, устати из колевке, постати одрастао и отићи на крају је много тешко и за такве ствари треба пуно времена.

Не могу причати о важним животним одлукама, проблемима и дилемама, зато што их ја још нисам проживела. Мој живот је још увек на почетку, лежи у колевци и сваком годином се све јаче и јаче труди устати. Ја још увек истражујем, покушавам нове ствари, тражим себе међу гомилама других. Не могу знати шта ме чека кад устанем из колевке и не желим погађати, али добро знам како је бити у нјој и о томе могу и желим причати.

Колевка увек пружа осећај заштите, исто као и док си на почетку, тако ти и док си у колевци све опраштају и заборављају, зато што си мали и зато што ти је све ново и непознато.

Колевка је нежно и безбрижно место.

Док си у нјој увек имаш неког да се брине о теби, неко топло место за спавање и „сигуран кров над главом“.

Ми деца се још увек бавимо неким неважним стварима и потпуно небитним проблемима.

Замарамо се нечему, чему ћемо се за два дана смејати.

Занимљиво нам је нешто што ће нам за три недеље постати досадно и тако све у недоглед, све док не одемо с почетка и схватимо озбиљност одрастања и терет свих будућих проблема.

Верујем да не устану баш сви из колевке. Да се неки не труде подићи и стати на своје ноге и да понеки неће схватити оно што им живот доноси; праве, озбиљне проблеме одрастања.

Лепо је замишљати и маштати о будућности, очекивати само најбоље и трудити се постићи то.

Лепо је и устати из колевке и све то учинити.

Лепо је и испунити све своје жеље и живети мирно и спокојно, али такве ствари се не пожурују. Све долази на време. Неки ће отићи с почетка што пре могу и више никад неће осетити све што пружа колевка. Неки се неће померити са почетка и неће осетити како је то преузети одговорности колевке на себе.

И тако ће бити заувек.

Све се догађа с разлогом и ништа не треба пожуривати. Лепо је осећати се безбрижно, али ако се тако будемо осећали цео живот никад нећемо доживети да „певамо дању, певaмо ноћу“ и да то што хоћемо то и можемо.

Оливера Рупар, 7. разред, ОШ Бијело Брдо